முந்நீர் (சொல்)
'''முந்நீர்''' என்னும் சொல் கடலைக் குறிக்கும்.&lt;ref&gt;:நளி இரு முந்நீர் ஏணி ஆக,
 :வளி இடை வழங்கா வானம் சூடிய
 :மண் திணி கிடக்கைத் தண் தமிழ்க் கிழவர்,
 :முரசு முழங்கு தானை மூவர் - புறநானூறு 35&lt;/ref&gt; கடலில் பொழிந்து கடல் வளத்தைப் பெருக்கும் மழைநீர், ஆறு அடித்துக்கொண்டு வரும் மழைநீர், மண்ணிலிருந்து ஊறிவரும் ஊற்றுநீர் ஆகிய மூன்று நீரும் கலந்தது என்னும் கருத்துடன் முந்நீர் என்னும் சொல் உருவாக்கப்பட்டுள்ளது.
 == முந்நீர் சொல்லாட்சி ==
 முந்நீர் என்னும் சொல்லைக் கையாண்டு சங்கநூல் பாடல்கள் தெரிவிக்கும் கருத்துக்கள் இங்குத் தொகுப்பாக வைக்கப்படுகின்றன. முந்நீர் என்னும் சொல் கடலைக் குறிக்கும்.
 ;இரண்டு வகை
 *பருக முடியாத கடல் முந்நீர், பருகும் முந்நீர் இரண்டும் வெவ்வேறு.&lt;ref&gt;முந்நீர் உண்டு முந்நீர்ப் பாயுந்து புறநானூறு 24&lt;/ref&gt;
 ;உப்பு-அமிழ்தம்
 *முந்நீர் தரும் உப்பை அமிழ்தம் என்பர்.&lt;ref&gt;முந்நீர் பயந்த … வெண்கல் அமிழ்தம் அகநானூறு 207&lt;/ref&gt;
 ;தன்மை
 *முந்நீர் குளிர்ந்திருக்கும்.&lt;ref&gt;நளி இரு முந்நீர் நாவாய் ஓட்டி புறநானூறு 66&lt;/ref&gt;
 *முந்நீரின் ஆழம் அளக்க முடியாதது.&lt;ref&gt;இரு முந்நீர்க் குட்டம் புறநானூறு 20&lt;/ref&gt;
 *முந்நீர் நீர்மட்டத்தில் ஏற்றத்தாழ்வு இல்லை.&lt;ref&gt;கொளக் குறைபடாமையின் முந்நீர் அனையை பதிற்றுப்பத்து 90&lt;/ref&gt;
 ;முந்நீரில் செல்லல்
 *முந்நீரில் செல்லத் திமிலும் &lt;ref&gt;கரை பொரு முந்நீர்த் திமில் புறநானூறு 303&lt;/ref&gt; நாவாய்க் கப்பல்களும் &lt;ref&gt;முந்நீர் வழங்கும் நாவாய் புறநானூறு 13&lt;/ref&gt; கலன்-கப்பல்களும் &lt;ref&gt;நீள் இரு முந்நீர் வளி கலன் வௌவலின் கலித்தொகை 5&lt;/ref&gt; பயன்படுத்தப்பட்டன.
 *முந்நீரில் செல்வோர் மகளிருடன் செல்வதில்லை. முந்நீர் வழக்கம் மகடூஉவோடு இல்லை &lt;ref&gt;தொல்காப்பியம் 3-37-1&lt;/ref&gt;
 ;வழிபாடு
 *முந்நீரில் தோன்றும் சுடரை மக்கள் வழிபடுவர்.&lt;ref&gt;முந்நீர் மீமிசை பலர் தொழத் தோன்றிய சுடர் நற்றிணை 283&lt;/ref&gt;
 *திருமால் முந்நீர் வண்ணம் கொண்டவன்.&lt;ref&gt;முந்நீர்  வண்ணன் பிறங்கடை (தொண்டைமான்) பெரும்பாணாற்றுப்படை 30&lt;/ref&gt; திருமால் ‘திரை பாடு அவிந்த முந்நீர் போன்ற வண்ணம் கொண்டவன் &lt;ref&gt;பரிபாடல் 4&lt;/ref&gt;
 ;செம்மை
 *அரசன் குடிமக்களுக்கு நீதி வழங்கும்போது முந்நீரின் நடுவில் தோன்றும் ஞாயிறு போல் விளங்குவான்.&lt;ref&gt;முந்நீர் நாப்பண் பகல் செய்யும் மண்டிலம் போல் முறை செய்தான் (தொண்டைமான்) பெரும்பாணாற்றுப்படை 441&lt;/ref&gt;
 *நெடுஞ்செழியன் அவ்வாறு முறை வழங்கினான்.&lt;ref&gt;முந்நீர் நாப்பண் ஞாயிறு போல நெடுஞ்செழியன் விளங்கினான். மதுரைக்காஞ்சி 768&lt;/ref&gt;
 ;விழா
 *பாண்டிய அரசன் நெடியான் முந்நீர் விழாக் கொண்டாடினான்.&lt;ref&gt;முந்நீர் விழவின் நெடியோன் புறநானூறு 9&lt;/ref&gt;
 *வைகை நீராட்டு விழா முந்நீர் விழா போல இருந்தது.&lt;ref&gt;கரை பொருது இரங்கும் முந்நீர் போல – வைகையில் விழாக் கொண்டாடினர். மதுரைக்காஞ்சி 425&lt;/ref&gt;
 ;முழக்கம்
 *மதுரையில் முரசு முழங்கும் ஒலி முந்நீர் முழக்கம் போல இருந்தது.&lt;ref&gt;மா கால் எடுத்த முந்நீர் போல – மதுரையில் முரசு முழக்கம் கேட்டது மதுரைக்காஞ்சி 361&lt;/ref&gt;
 ;பயன்பாடு
 *முந்நீரில் செல்ல உதவுவது காற்று.&lt;ref&gt;என் காதலர் விலங்கு இரு முந்நீர்க் காலில் செல்லார். எங்கே போனார்? குறுந்தொகை 130&lt;/ref&gt;
 *முந்நீரில் செல்லும் கப்பல்களைக் காற்று கவிழ்க்கும்.&lt;ref&gt;நீள் இரு முந்நீர் வளி கலன் வௌவலின் கலித்தொகை 5&lt;/ref&gt;
 *முந்நீரில் இரவில் செல்வோர் விளக்குச் சுடருடன் செல்வர்.&lt;ref&gt;முந்நீர் நாப்பண் திமில் சுடர் போல புறநானூறு 60&lt;/ref&gt;
 *குட்டுவன் … முந்நீர் முற்றி … பௌவம் நீங்க ஓட்டிய எஃகம் &lt;ref&gt;அகநானூறு 212&lt;/ref&gt;
 *சேரலாதன் முந்நீர் ஓட்டிக் கடம்பு அறுத்து இமையத்து … வணங்குவில் பொறித்தான்.&lt;ref&gt;அகநானூறு 127&lt;/ref&gt;
 *மூவேந்தரும் முந்நீரை ஏணி போல் பயன்படுத்தி வாணிகம் செய்து முன்னேறினர்.&lt;ref&gt;முந்நீர் ஏணி விறல் கெழு மூவர் புறநானூறு 137&lt;/ref&gt;&lt;ref&gt;நளி இரு முந்நீர் ஏணியாக புறநானூறு 35&lt;/ref&gt;
 
 == காதலி கூறுகிறாள் ==
 *திரை தரும் முந்நீர் வளாகம் எல்லாம் – ஞாயிறே, தேடு என்றேன்.&lt;ref&gt;கலித்தொகை 146&lt;/ref&gt;
 *முந்நீர் வெறும் மணலாக இறைப்பேன் … காற்றே! - கதிரே! – என் நலன் உண்டு துறந்தானைக் காட்டாயேல் &lt;ref&gt;கலித்தொகை 144&lt;/ref&gt;
 
 == விளக்கத் தொடர்கள் - நிலம் ==
 *இருள் நிற முந்நீர் வளைஇய உலகம் &lt;ref&gt;திருமுருகாற்றுப்படை 293&lt;/ref&gt;
 *மாசு இல் வான் பரந்த முந்நீர்த் தொன்னிலம் &lt;ref&gt;கலித்தொகை 103&lt;/ref&gt;
 *விரிதிரை முந்நீர் மண்திணிக் கிடக்கை &lt;ref&gt;அகநானூறு 379&lt;/ref&gt;
 *முழங்கு இரு முந்நீர்த் திரை &lt;ref&gt;அகநானூறு 338&lt;/ref&gt;
 *முந்நீர் மண்டிலம் ஆதி ஆற்றா - குதிரை நடைக்கு &lt;ref&gt;அகநானூறு 104&lt;/ref&gt;
 *முந்நீர் உடுத்த வியன் உலகு &lt;ref&gt;புறநானூறு 382&lt;/ref&gt;
 *முந்நீர் வரைப்பகம் &lt;ref&gt;புறநானூறு 363&lt;/ref&gt;
 *வெண்திரை முந்நீர் வளைஇய உலகம் &lt;ref&gt;பதிற்றுப்பத்து 31&lt;/ref&gt;
 *இரு முந்நீர்த் துருத்தி &lt;ref&gt;பதிற்றுப்பத்து 20&lt;/ref&gt;
 *திரை பொரு முந்நீர்க் கடல் &lt;ref&gt;புறநானூறு 154&lt;/ref&gt;
 
 == விளக்கத் தொடர்கள் – கடல் ==
 *முழங்கு முந்நீர் … ஞாலம் &lt;ref&gt;புறநானூறு 18&lt;/ref&gt;
 *இரு முந்நீர் … பௌவம் &lt;ref&gt;மதுரைக்காஞ்சி 75, 235,&lt;/ref&gt;
 *ஒலி முந்நீர் &lt;ref&gt;மதுரைக்காஞ்சி 2&lt;/ref&gt;
 *இரங்கும் முந்நீர் … ஊர் &lt;ref&gt;அகநானூறு 400&lt;/ref&gt;
 
 == மேற்கோள் குறிப்பு ==
 {{Reflist}}
 
 [[பகுப்பு:சொல்விளக்கம்]]